title: Pleskob
text: Er Mor-Bihan e Breizh emañ kumun Pleskob. 4 815 annezad zo dezhi hervez niveradeg an EBSSA e 2011.
  
  Douaroniezh 
  
   E norzh Gwened emañ.
  
  Anv 
  
   Erwan Vallerie (1995) ː Ploescob, 1365; 1387; Ploeescob, 1427; Ploescob, 1453; Ploesgob, 1516; Ploascal, 1630; Ploesko, 1636
  
  Ardamezioù 
  "En argant e dreustell en gul karget gant teir bezanten en aour, hag heuliet gant c'hwec'h brizhenn erminig en sabel, 3, 3"
  
  Ardamezioù Aotrou Pontsal, eskop Gwened ha bezkañseller Breizh e-kerzh ar XVt kantvad; aotrou Kerdréan.
  
  Istor
  
  Dispac'h Gall 
   Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton Gregam; e Bann Gwened edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe miret ha brasaet ar c'hanton dindan anv kanton Gregam ivez ha chom ha reas Pleskob ennañ. Lakaet e oa bet Pleskob en Arondisamant Gwened bet krouet e 1800.
  
  
  
  Brezelioù 
  Brezel-bed kentañ
   59 gwaz eus ar gumun a gollas o buhez abalamour d'ar brezel, d.l.e. 5,36 % eus he foblañs e 1911. 
  Eil Brezel-bed
   Fuzuilhet e voe ur gwaz ag ar gumun e Landordu e Berne, d'ar 6 a viz Gouhere 1944 abalamour d'e berzh er Rezistañs; barnet e oa bet d'ar marv gant lez-varn al Lu alaman Ar Faoued.
   Mervel a reas nav den ag ar gumun abalamour d'ar brezel. 
  Brezelioù didrevadenniñ
   Mervel a reas ur gwaz e Brezel Indez-Sina ha daou waz e Brezel Aljeria.
  
  Monumantoù ha traou heverk 
  
   Chapel Intron-Varia Lezurgan, 1455.
   Ur peulvan dirak ar chapel.
   Chapel Sant Amon. 
   Chapel Sant Bartelame. 
   Iliz katolik Sant Pêr.
   Monumantoù ar re varv.
  
  Sevenadur 
   Festival an Trofe Warok a vez bep bloaz abaoe 1999, e miz C'hwevrer. Ur 6 000 den bennak a vez bewezh.
  
  Brezhoneg
  
  Ya d'ar brezhoneg 
   D’an 28 a viz Genver 2005 e oa bet votet ar garta Ya d'ar brezhoneg gant kuzul-kêr ar gumun.
   D'an 18 a viz Mae 2006 e oa bet roet da gumun Pleskob al label Ya d'ar brezhoneg live 1.
   D'ar 25 a viz Genver 2013 e oa bet roet da gumun Pleskob al label Ya d'ar brezhoneg live 2.
  
  Prizioù dazont ar brezhoneg 
   Eil priz dazont ar brezhoneg 2010, rummad "Strollegezhioù" (rampo gant ti-kêr Plouha).
  
  Deskadurezh 
   Klasoù divyezhek a zo abaoe 2005 (skol prevez, rouedad Dihun). 
   E distro-skol 2022 e oa 65 skoliad enskrivet er c'hlasoù divyezhek (11,2 % eus skolidi ar gumun evit a sell ouzh ar c'hentañ derez).
   Al Liesdegemer-kêr en deus sinet live 1 karta Divskouarn.
  
  Kelenn d'an oadourien 
   Kentelioù evit an dud deuet a zo eno gant ar gevredigezh Petra Neue.
  
  Emdroadur ar boblañs abaoe 1962
  
  Melestradurezh
  
  Tud
  
  Tud ganet eno
   Charles Le Quintrec (1926-2008 ), skrivagner ha kazetenner gallek.
  
  Tud marvet eno
  
  Ardamezeg ar familhoù
  
  Gevelliñ
  
  Levrlennadur
  
  Liammoù diavaez 
  
    Lec'hienn ofisiel
   Pleskob war lec'hienn Geobreizh
  
  Notennoù ha daveennoù 
  
  Pleskob
  Kumunioù ar Mor-Bihan
  Kumunioù bet krouet er Mor-Bihan e 1790
  Kumunioù Bro Wened
  Tud lakaet d'ar marv gant al lu alaman e Berne e 1944